CELEX: C2006/310/11
Language: et
Date: 2006-12-16 00:00:00
Title: Kohtuasi C-408/06: Eelotsusetaotlus, mille esitas Bundesfinanzhof (Saksamaa) 5. oktoobril 2006 — Landesanstalt für Landwirtschaft, Abteilung Förderwesen und Fachrecht versus Franz Götz

16.12.2006   
            
            
               ET
            
            
               Euroopa Liidu Teataja
            
            
               C 310/6
            
         Eelotsusetaotlus, mille esitas Bundesfinanzhof (Saksamaa) 5. oktoobril 2006 — Landesanstalt für Landwirtschaft, Abteilung Förderwesen und Fachrecht versus Franz Götz
   (Kohtuasi C-408/06)
   (2006/C 310/11)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Landesanstalt für Landwirtschaft, Abteilung Förderwesen und Fachrecht
   
      Kostja: Franz Götz
   Eelotsuse küsimused
   
               1.
            
            
               Kas liidumaa loodud nn “piimakvootide-müügipunkt” (“Milchquoten-Verkaufsstelle”), kes tasu eest kannab piimatootjatele üle tarnekvoote, on
               
                           a)
                        
                        
                           põllumajanduse sekkumisamet nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (77/388/EMÜ) (1) artikli 4 lõike 5 kolmanda lõigu koostoimes D lisa punktiga 7 mõttes, kes teeb tehinguid põllumajandustoodetega vastavalt nimetatud toodete turu ühist korraldust käsitlevatele määrustele, või
                        
                     
                           b)
                        
                        
                           kauplus direktiivi 77/388/EMÜ artikli 4 lõike 5 kolmanda lõigu koostoimes D lisa punktiga 12 mõttes?
                        
                     
         
               2.
            
            
               Juhul kui vastus esimesele küsimusele on eitav:
               
                           a)
                        
                        
                           Kas sellistel asjaoludel nagu menetluses põhikohtuasjas, kus ühes liikmesriigis kannavad nii riiklikud kui ka eraõiguslikud “Milchquoten-Verkaufsstellen” tasu eest üle tarnekvoote, on selle hindamisel, kas avalik-õigusliku asutuse “Milchquoten-Verkaufsstelle” suhtes maksukohustuse kohaldamata jätmine võiks kaasa tuua “olulist konkurentsi moonutamist” direktiivi 77/388/EMÜ artikli 4 lõike 5 teise lõigu mõttes, asjaomane geograafiline turg liikmesriigi määratletud ülekandmise piirkond?
                        
                     
                           b)
                        
                        
                           Kas selle hindamisel, kas riikliku “Milchquoten-Verkaufsstelle” suhtes maksukohustuse kohaldamata jätmine võiks kaasa tuua “olulist konkurentsi moonutamist”, tuleb aluseks võtta üksnes üldine maatüki suurusega mitteseotud ülekandmise juht (müügipunkti kaudu) või on hõlmatud ka teised maatüki suurusega mitteseotud ülekandmise viisid (põllumeeste kui maksukohustuslaste kaudu), kuigi on tegemist üksnes erandjuhtudega?
                        
                     
         
      (1)  EÜT L 145, lk 1; ELT eriväljaanne 09/01, lk 23.